CELEX: 32007R1539
Language: hu
Date: 2007-12-20 00:00:00
Title: A Bizottság 1539/2007/EK rendelete ( 2007. december 20. ) a skót whisky formájában exportált gabonafélék tekintetében a 2007/2008-as időszakban alkalmazandó együtthatók rögzítéséről

21.12.2007   
            
            
               HU
            
            
               Az Európai Unió Hivatalos Lapja
            
            
               L 337/50
            
         
      A BIZOTTSÁG 1539/2007/EK RENDELETE
   
   (2007. december 20.)
   a skót whisky formájában exportált gabonafélék tekintetében a 2007/2008-as időszakban alkalmazandó együtthatók rögzítéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
   tekintettel az 1784/2003/EK tanácsi rendeletnek az egyes szeszes italok formájában exportált gabonafélékre vonatkozó kiigazított visszatérítések rögzítése és odaítélése tekintetében történő alkalmazása egyes részletes szabályainak megállapításáról szóló, 2006. november 10-i 1670/2006/EK bizottsági rendeletre (2) és különösen annak 5. cikkére,
   mivel:
   
               (1)
            
            
               Az 1670/2006/EK rendelet 4. cikkének (1) bekezdése úgy rendelkezik, hogy a visszatérítésre jogosultságot biztosító gabonamennyiség az a mennyiség, amelyet felügyelet alá helyeztek, lepároltak, továbbá amelyet a minden érintett tagállam számára évente rögzítendő együtthatóval súlyoznak. Ez az együttható az érintett szeszes italok exportált összmennyisége és forgalmazott összmennyisége közötti arányt fejezi ki, a szóban forgó mennyiségeknek az adott szeszes ital átlagos érlelési idejének megfelelő, években kifejezett időtartam alatti alakulására vonatkozóan megállapított tendencia alapján.
            
         
               (2)
            
            
               Az Egyesült Királyság által a 2006. január 1-jétől2006. december 31-ig terjedő időszakra vonatkozóan szolgáltatott információk alapján 2006-ban a skót whisky esetében az átlagos érlelési idő hat év volt.
            
         
               (3)
            
            
               A 2007. október 1. és 2008. szeptember 30. közötti időszakra ezért ennek megfelelően kell meghatározni az együtthatókat.
            
         
               (4)
            
            
               Az Európai Gazdasági Térségről szóló megállapodás 3. jegyzőkönyvének 10. cikke a Liechtensteinbe, Izlandra és Norvégiába irányuló kivitel tekintetében kizárja a visszatérítés odaítélésének lehetőségét. Továbbá a Közösség egyes harmadik országokkal megállapodásokat kötött az export-visszatérítések eltörléséről. Következésképpen az 1670/2006/EK rendelet 7. cikkének (2) bekezdése értelmében mindezeket figyelembe kell venni a 2007/2008-as időszakra vonatkozó együtthatók kiszámítása során,
            
         ELFOGADTA EZT A RENDELETET:
   1. cikk
   A 2007. október 1-jétől2008. szeptember 30-ig terjedő időszakra vonatkozóan az 1670/2006/EK rendelet 4. cikkében előírt, az Egyesült Királyságban skót whisky előállítására használt gabonafélékre alkalmazandó együtthatók az e rendelet mellékletében megállapított együtthatók.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2007. október 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 20-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 78. o. A legutóbb a 735/2007/EK rendelettel (HL L 169., 2007.6.29., 6. o.) módosított rendelet.
   
      (2)  HL L 312., 2006.11.11., 33. o. Az 1913/2006/EK rendelettel (HL L 365., 2006.12.21., 52. o.) módosított rendelet.
   
      MELLÉKLET
      Az Egyesült Királyságban alkalmazandó együtthatók
      
                  Alkalmazási időszak
               
               
                  Alkalmazandó együttható
               
            
                  a malátawhisky előállítása során használt malátává feldolgozott árpára
               
               
                  nem malátázott gabonawhisky (grain whisky) előállítása során használt gabonafélékre
               
            
                  2007. október 1-jétől2008. szeptember 30-ig
               
               
                  0,445
               
               
                  0,526